**Iepirkums**

„KOMANDĒJUMU UN DARBA BRAUCIENU ORGANIZĒŠANA UN NODROŠINĀŠANA VIDZEMES PLĀNOŠANAS REĢIONAM”

**Iepirkuma identifikācijas Nr.VPR/2012/01**

Iepirkums tiek veikts saskaņā ar Publisko iepirkumu likuma 8.panta septīto un 7.1  daļas noteikumiem.

**Jautājumi un atbildes**

**(21.02.2012.)**

**Jautājums:**

Mums ir radies jautājums par finanšu piedāvājuma (pielikums Nr.4) 6. punktu – brauciena apdrošināšanu – vai šeit ir jānorāda   ceļojuma apdrošināšanas izmaksas 1 (vienai) dienai vai pakalpojuma maksa par apdrošināšanas izrakstīšanu?

**Atbilde**

Ievērojot to, ka esam atteikušies no apdrošināšanas summu limitu noteikšanas, finanšu piedāvājuma (pielikums Nr.4) 6. punktā **jānorāda pakalpojuma maksa par apdrošināšanas izrakstīšanu.**

Pretendentam jāievēro arī Tehniskās specifikācijas 4.punktā norādītais, ka  Izpildītājam jānodrošina iespēja Pasūtītājam izvēlēties apdrošināšanas riskus konkrētos braucienos (piem. samazināt vai palielināt apdrošināšanas riska daudzumu).

**Jautājums:**

Šobrīd sanāk, ka Jūs vairs neprasiet nekādas summas ne bagāžas nozaudēšanai, ne zādzībai, ne arī citiem minētajiem punktiem kā bija iepriekš.

Minimālās prasības ceļojuma apdrošināšanai:

5.1.medicīniskās apdrošināšana un repatriācija;

5.2. bagāžas nozaudēšana;

5.3.bagāžas zādzība;

5.4. bagāžas aizkavēšanās;

5.5. lidojuma aizkavēšanās;

5.6.ceļojuma anulēšana;

5.7. personiskā tiesiskā atbildība.

Līdz ar to šobrīd sanāk situācija, ka Jums var iedot „zemu” cenu polisei, bet līdz ar to apdrošinātajiem riskiem summas arī var būt zemas (piemēram bagāžas apdrošināšanai 50 EUR) un līdz ar to, ja Jums pēc tam pēc šādas polises būs jāiegādājas un jāizmanto jūsu darbiniekiem, kas dosies komandējumos.

Citu valsts iestāžu iepirkumos ir minētas noteiktas summas riskiem.

**Atbilde**

Esam izvērtējuši reģionam dažādos projektos ļoti atšķirīgu ceļojumu nosacījumu esamību, un tāpēc rezultātā atteicāmies no limitu noteikšanas. Pretendentam jānorāda maksa par apdrošināšanas polises izrakstīšanu kā pakalpojumu, bet apdrošināšanas risku daudzumu un prēmijas lielumu atkarībā no ceļojuma specifikas un reģiona konkrētā  ieviešamā projekta noteikumiem Pasūtītājs plāno variēt Līguma izpildes laikā saskaņā ar Tehniskās specifikācijas 4.punkta noteikumiem.